ลุ้นไม่ขึ้น "คลังเมินโครงการคนละครึ่งเฟส 5"
"รมว.คลัง" ส่งสัญญาณเมินมาตรการคนละครึ่งเฟส 5 แจงซ้ำยังไม่มีการหารือ และไม่มีแผนกู้เงินเพิ่ม
23 พ.ค. 2565

นายอาคม เติมพิทยาไพสิฐ รมว.คลัง เปิดเผยว่า คลังยังไม่มีการหารือมาตรการโครงการคนละครึ่งเฟส 5 รวมถึงปฏิเสธที่จะตอบว่า รัฐบาลมีความจำเป็นต้องออก พ.ร.ก.กู้เงิน เพิ่มเติมเพื่อเยียวยาประชาชน และเอสเอ็มอีที่ได้รับผลกระทบจากโควิด รวมถึงผลกระทบจากราคาน้ำมันและส้นค้าแพงหรือไม่ก่อนหน้านี้ นายอาคม ได้เปิดเผยว่า เศรษฐกิจไทยเริ่มขยายตัวได้ดีขึ้นแล้ว เนื่องจากรัฐบาลมีนโยบายเปิดประเทศและผ่อนคลายการล็อกดาวน์ทางเศรษฐกิจและการเดินทางเข้าประเทศจนเกือบปกติเหมือนก่อนเกิดโควิดแล้ว ดังนั้นมาตรการเพื่อการเยียวยาควรลดลง และนำเงินที่มีอยู่จำกัดไปใช้เพื่อการฟื้นฟูทางเศรษฐกิจมากขึ้นสำหรับผลกระทบค่าครองชีพที่เกิดจากราคาน้ำมันและสินค้าแพง นายอาคม กล่าวก่อนหน้านี้ว่า รัฐบาลได้มีมาตรการช่วยเป็นการทั่วไป คือ การลดภาษีน้ำมันดีเซลลิตรละ 3 บาท และครม. ได้ขยายเวลาการลดภาษีน้ำมันดีเซลลิตรละ 5 บาท ตั้งแต่วันที่ 21 พ.ค.-20 ก.ค. 2565 เป็นเวลา 2 เดือน นอกจากนี้ยังมีการช่วยเหลือเป็นการเฉพาะกลุ่ม โดยมีการให้เงินอุดหนุนกับผู้สูงอายุเพิ่มเติม เป็นต้น